Permissibility Of Extracting Minerals And Woods
اجتماعی اموال جیسے زمین، معدنیات وغیرہ مسلمانون کے نظم اجتماعی (حکومت) کے زیر انتظام کیے گئے ہیں۔ نظم اجتماعی کو یہ حق حاصل ہے کہ اس کے بارے میں قانون سازی کرے تاکہ انفرادی طور پر کچھ لوگ اس سے فائدہ اٹھا کر یا اسے نقصان پہنچا کر دوسروں کا حق نہ ماریں۔ قرآن مجید نے بیان کیا ہے کہ اجتماعی اموال پر سب کا برابر حق ہے۔ مگر معاملہ جب بھی اجتماعی نوعیت کا ہوگا اس کے لیے اجتماعی نظم سے کام لینا پڑے گا ورنہ نزاع ہوگا۔ یہ بدیہی قانونی اختیار ہے جو حکومت کو ان اموال پر حاصل ہے۔ حضرت عمر کی مثال موجود ہے کہ انھوں نے رسول اللہ ﷺ کی طرف سے عنایت کی گئی زمینین بعض صحابہ سے اس لیے واپس لے لی تھیں وہ انھیں آباد نہیں کر رہے تھے۔ البتہ قانون میں کوئی خرابی ہے یا اس کے منفی اثرات لوگوں پر مرتب ہو رہے ہیں تو قانون بدلنے کی کوشش کی جائے گی۔ تاہم قانون پر عمل درآمد مسلمانوں پر فرض ہے۔ البتہ اضطرار کا حکم الگ ہے۔ مجبوری کے عالم میں حرام کھانے کی اجازت ہے تو کسی چیز سے فائدہ اٹھا کر اپنی کسی انتہائی ضرورت کو پورا کرنا قابل مواخذہ نہ ہوگا، مگر یہ فائدہ صرف انتہائی ضرورت کو پورا کرنے تک ہی محدود ہے۔